Document ID: 32006D0569

Kommissionens afgørelse
af 11. april 2006
om indgåelse af aftalen i form af brevveksling mellem Det Europæiske Fællesskab og Republikken Chile om ændringer af tillæg VI til aftalen om handel med vin, der er knyttet som bilag til associeringsaftalen mellem Det Europæiske Fællesskab og dets medlemsstater på den ene side og Republikken Chile på den anden side
(2006/569/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2005/269/EF af 28. februar 2005 om indgåelse af aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side [1], særlig artikel 3, stk. 1, og
ud fra følgende betragtninger:
(1) Under hensyn til konklusionerne på det blandede udvalgs andet møde om aftalen om handel med vin og første møde om aftalen om handel med spiritus og aromatiserede drikkevarer under associeringsaftalen EF/Chile, der begge fandt sted i Madrid den 13.- 14. juni 2005, er det nødvendigt at ændre tillæg VI til aftalen om handel med vin, der er knyttet som bilag til associeringsaftalen mellem Det Europæiske Fællesskab og dets medlemsstater på den ene side og Republikken Chile på den anden side, for at tillade anvendelse af visse chilenske varemærker, der falder sammen med geografiske betegnelser i Fællesskabet, og som for begrænsede mængder skal anvendes på Chiles indre marked indtil den 31. januar 2014, med virkning fra den 24. april 2006.
(2) Fællesskabet og Republikken Chile har i henhold til artikel 29, stk. 2, i aftalen om handel med vin forhandlet sig frem til en aftale i form af brevveksling om ændringer af tillæg VI til aftalen.
(3) Brevvekslingen bør derfor godkendes.
(4) Foranstaltningerne i denne afgørelse er i overensstemmelse med udtalelse fra Forvaltningskomitéen for Vin -
TRUFFET FØLGENDE AFGØRELSE:
Artikel 1
Aftalen i form af brevveksling mellem Det Europæiske Fællesskab og Republikken Chile om ændringer af tillæg VI til aftalen om handel med vin, der er knyttet som bilag til associeringsaftalen mellem Det Europæiske Fællesskab og dets medlemsstater på den ene side og Republikken Chile på den anden side, godkendes på Fællesskabets vegne.
Teksten til aftalen er knyttet som bilag til denne afgørelse.
Artikel 2
Kommissæren for landbrug og landdistrikternes udvikling er beføjet til at undertegne brevvekslingen med bindende virkning for Fællesskabet.
Udfærdiget i Bruxelles, den 11. april 2006.

Labels: 17
5
7
3
18
15